Рогьана дуниял, реххана хъах1лъи,

Рагьана берал гьаб ц1ияб къоялъе,

Паркъана пикрабалъ ц1иял хиялал,

Халатаб г1умруде хьул лъураб г1адин.

Цин как баялдасан къоги цебе лъун,

Къасд ккуна щибалъулъ Т1адег1анасде,

Т1олго мунагьазде тавбуги гьабун,

Тана Аллагьасде аманат гьабун.

Дир рек1ел рац1ц1адал къасдал, анищал,

Щвайгиян кверал ккун гьабуна дуг1а,

Дуниял гьабизе рах1матги кьейин,

Ахират босизе къуватги кьейин.